Translate the text from Welsh to English.



 
Roedd ymosodiad lluoedd Rwsia ar Wcráin yn weithred o ryfel heb reswm.


Mae’r golygfeydd treisgar dros yr wythnos ddiwethaf wedi golygu bod degau o filoedd o bobl Wcráin wedi colli eu cartref, gan nodi dechrau'r hyn a allai fod yn argyfwng dyngarol mwyaf ein cyfandir ers degawdau.


Rydym yn dangos ein cefnogaeth i bobl Wcráin sy’n gwrthsefyll yn ddewr yr ymosodiad hwn ar eu sofraniaeth, eu hannibyniaeth a’u hawl i wneud penderfyniadau drostynt eu hunain.


Bydd Llywodraeth Cymru yn darparu £4m o gymorth ariannol a dyngarol i Wcráin, a fydd yn helpu i ddarparu cymorth hanfodol i lawer o bobl sydd mewn gwir angen. Mae’r trafodaethau’n parhau i benderfynu sut i sicrhau bod y cymorth hwn yn cyrraedd y rhai sydd ei angen mor gyflym â phosibl. Byddwn hefyd yn asesu pa gyfarpar meddygol dros ben y gellid ei ddarparu mewn modd defnyddiol.


A ninnau yn Genedl Noddfa, rydym yn barod i groesawu’r bobl sydd angen gadael neu sydd eisiau gadael Wcráin ar hyn o bryd. Byddwn yn cynnal trafodaethau brys yfory gydag arweinwyr awdurdodau lleol i sicrhau bod paratoadau yn eu lle i groesawu’r ffoaduriaid hyn. Hoffwn ddiolch iddynt am eu gwydnwch a’u trugaredd.


Rwyf hefyd wedi ysgrifennu at Brif Weinidog y DU i annog Llywodraeth y DU i gryfhau’r trefniadau sydd ganddi ar waith er mwyn galluogi dinasyddion Wcráin i ddod i’r DU. Mae hi’n hollbwysig eu bod yn gallu ceisio noddfa yma – yn union fel y gallant mewn gwledydd Ewropeaidd eraill – yn gyflym ac yn ddiogel, gyda chyn lleied o fiwrocratiaeth â phosibl. Mae rhwymedigaethau moesegol a rhai cyfreithiol rhyngwladol ar y DU i gynnal Confensiwn y Cenhedloedd Unedig ar Ffoaduriaid 1951, Confensiwn yr oeddem yn un o’r llofnodwyr a’i sefydlodd. Rhaid i Lywodraeth y DU gydnabod ei dyletswydd i alluogi pobl i geisio diogelwch mewn sefyllfaoedd fel y rhai yr ydym yn eu gweld yn awr.


Rwyf wedi gofyn i Brif Weinidog y DU sicrhau ffyrdd syml, cyflym, diogel a chyfreithiol o gael noddfa yn y DU, a hynny ar frys, gan ddileu’r gofynion biometrig sy’n creu rhwystr biwrocrataidd sydd bron yn amhosibl i’w oresgyn.


Rwy’n deall bod pawb yn y wlad hon yn awyddus i wneud popeth a allwn i helpu pobl Wcráin. Rwy’n annog unrhyw un sy’n gallu helpu i ystyried gwneud cyfraniad ariannol i British Red Cross, UNICEF UK neu UNHCR UK, yn hytrach na chyfrannu nwyddau.







Translation:


 
The invasion of Ukraine by Russian forces was an unprovoked act of war.


The scenes of aggression and violence over the last week have caused the displacement of many tens of thousands of Ukrainian people from their homes and marked the onset of what could be the largest humanitarian crisis on our continent in decades.


We stand in support of the Ukrainian people who are bravely resisting this assault on their sovereignty, independence and the right to self\-determination.


The Welsh Government will provide £4m in financial and humanitarian aid to Ukraine, which will help to provide crucial support to many who are in desperate need. Discussions are continuing to determine the best route for this aid to reach those on the ground as quickly as possible. We will also be assessing what surplus medical equipment could be usefully provided.


As a Nation of Sanctuary we stand ready to welcome people who need and want to leave Ukraine at this time. Tomorrow we will be holding urgent discussions with local authority leaders to ensure preparations are in place to accept refugees. I want to thank them for their resilience and compassion.


I have also written to the Prime Minister to urge the UK Government to strengthen the current arrangements in place to enable Ukrainian citizens to come to the UK. Ensuring they can seek safe sanctuary here – just as they can in other European nations – quickly and safely, with the minimum of bureaucracy, is vital. The UK has moral and international legal obligations to uphold the 1951 UN Refugee Convention, to which we were a founding signatory. The UK Government must recognise its duty to enable people to seek safety in situations such as those we are witnessing now.


I have asked the Prime Minister to urgently put in place simple, fast, safe and legal routes to sanctuary in the UK and to remove the biometric requirements which cause a near insurmountable bureaucratic barrier.


I understand the desire we each feel in this country to do all we can to help people of Ukraine. I would encourage anyone who is able to help to consider making a financial donation to the British Red Cross, UNICEF UK or to the UNHCR UK, rather than by making a physical donations of goods.